Document ID: /roh_data/filtered/fineweb-2-filterrobots_roh.jsonl.gz/45443

Ier gievgia suentermezdi hai dà a Scuol in accident tranter in auto ed in uffant da trais onns. Il buob è vegnì blessà mezgrev e la Polizia chantunala dal Grischun tschertga perditgas.
Il suentermezdi a las 15:25 uras ha la centrala da la polizia survegnì l'annunzia da l'accident. Cura che la polizia era en il lieu aveva l'automobilist da 57 onns gia charrà l'uffant blessà en l'ospital a Scuol. Sin fundament da las blessuras ha la Rega sgulà il buob en l'ospital d'uffants a Son Gagl. La polizia sclerescha l'andament da l'accident.